CHEWA ออกหุ้นกู้ 2 ชุด รวม 1 พันลบ. ขายรายใหญ่-สถาบัน 13-15 ก.ค.นี้
CHEWA ออกหุ้นกู้ 2 ชุด รวม 1 พันลบ. ขายรายใหญ่-สถาบัน 13-15 ก.ค.นี้
CHEWA ออกหุ้นกู้ 2 ชุด รวม 1 พันลบ. ขายรายใหญ่-สถาบัน 13-15 ก.ค.นี้
18 มิ.ย. 2563

บริษัท ชีวาทัย จำกัด (มหาชน) หรือ CHEWA ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัท ครั้งที่ 2/2563 มูลค่ารวมไม่เกิน 1,000 ล้านบาท แบ่งเป็น 2 ชุดโดยชุดที่ 1 เสนอขายไม่เกิน 250 ล้านบาท อายุ 1 ปี ครบกำหนดไถ่ถอนปีพ.ศ.2564 อัตราดอกเบี้ยคงที่ร้อยละ 7.50 ต่อปี ชำระดอกเบี้ยทุกๆ 3 เดือน
ส่วนชุดที่ 2 เสนอขายไม่เกิน 750 ล้านบาท อายุ 2 ปี ครบกำหนดไถ่ถอนปี พ.ศ.2565 อัตราดอกเบี้ยคงที่ร้อยละ 7.00 ต่อปี ชำระดอกเบี้ยทุกๆ 3 เดือน
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อในวันที่ 13-15 ก.ค.63 มีผู้จัดการการจำหน่ายหุ้นกู้ ได้แก่ บล.โกลเบล็ก บล.เอเซียพลัส บล. เออีซี และ บล.เคทีบี (ประเทศไทย) ทั้งนี้ผู้ออกหุ้นกู้ไม่ได้จัดให้มีการจัดอันดับความน่าเชื่อถือของผู้ออกหุ้นกู้
บริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปใช้ในการชำระคืนหุ้นกู้ CWTTH209A ที่จะครบกำหนดไถ่ถอนวันที่ 7 ก.ย.63 จำนวน 1,200 ล้านบาท